Ńdɔ fada Pasehur, mɔ́n Imer yǎ á ngābə́ ńdzóe á Tə́mpɛl Ǹtondôbə, a ngáwóg anə́ Yeremías a yédan ḿbándá hí. 2Ńdɔ Pasehur a ngábi Yeremías, a fudí nye m̀bog a kíŋ[1] á ḿbɛ̄ yób ńnēn Benyamín, á Tə́mpɛl Ǹtondôbə. 3É kídí lénde yə hálā, ńdɔ Pasehur a ngávaa Yeremías m̀bog á kíŋ. Yeremías nyé ai nyé nâ: "Ǹtondôbə ǎ lóē kīg fə wa nâ Pasehur, a lóe wa nâ: "Eko wɔ̌ŋ mīḿfág mísə." 4Amú Ǹtondôbə a kɔ́bɔ̄ nâ: Ma nyɔ́ māzu wa vəŋan éko wɔ̌ŋ, ású dóe wǎmēn ai ású bəmvóé bóē, bâyi man wêban ai okəŋ bítá míńzízíŋ myábán, mís móe mâyi yén nālá ! Yúda ásə̄ fə dzam də́dā, mayi nyé və̄ á mɔ́ mə́ ǹkúkúmá yā Babilón, a yi kə ai bɔ́ á məkaban á Babilón, a wéé fə̄ bɔ́ ai okəŋ bítá. 5Mayi kab ákūmá ásə̄ yā tísɔn tě, məkág móé mə́sə, mim̀faŋ mí byə́m mísə; məndá mə́ ákúmá miǹkúkúmá yā Yúda, mayi mɔ́ və̄ á mɔ́ mīńzízíŋ myábán, bə́ ngása mɔ́, bə́ nɔŋɔ bə́ kələ ai mɔ́ á Babilón. 6Ḿfág wóe, wa Pasehur, wayi kə á məkaban fǔfulu ai bəyə́ŋ bə́sə̄ yā ndá dzoe; wayi kə á Babilón, éyə wǎyi wú wé, o dzə̌bān wē, owé, wǎmēn ai bəmvóé bóē bə́sə̄ yā ó ngākúli mǎm miǹnǎl."